Андрэй Козік, дацэнт, старшыня Асацыяцыi мiжнароднага права i арбiтража, распавёў пра свае практычныя намаганні па рэфармаванню беларускай юрыдычнай адукацыі. Дацэнт узгадаў падтрымку ўдзелу беларускіх студэнтаў у міжнародных юрыдычных спаборніцтвах, а таксама падрыхтоўку студэнцкіх заявак на працяг навучання ў замежных юрыдычных магістратурах. Некаторыя ўдзельнікі дыскусіі пацікавіліся, ці можа падобная дзейнасць прывесці да “уцечкі мазгоў”. На думку Андрэя Козіка, далёка не кожны выпускнік юрыдычнага факультэта беларускіх навучальных устаноў будзе запатрабаваны на замежных рынках працы. Дацэнт адзначыў слабую моўную падрыхтоўку беларускіх студэнтаў, а таксама несуадносіны беларускіх і еўрапейскіх адукацыйных ступеняў. Андрэй Козік раіць паступаць на замежныя праграмы LLM толькі тым студэнтам, якія прагнуць працаваць у міжнародных арганізацыях ці камерцыйных кампаніях. Дацэнт таксама ўхваліў запрашэнне працадаўцаў да ацэнкі якасці беларускай юрыдычнай адукацыі.